als_Latn dik_Latn sag_Latn
Asport – Kombëtares shqiptare nuk i kanë ndihmuar as rreth 12.000 shqiptarë në tribunat e stadiumit të Lucernit për ta evituar humbjen ndaj Zvicres me rezultat 2:0.
Skuadra Helvetike i ka shfrytëzuar si është më së miri dy gabimet trashanike të mbrojtjes shqiptare, për të fituar me meritë me rezultat 2:0, duke u shkëputur në tabelë me 6 pikë, në grupin E të eliminatoreve.
Xherdan Shaqiri i ka kaluar vendësit në epërsi në minutën e 22-të, pasi kaloi me fat mbrojtjen mysafire dhe kur doli përballë portierit Samir Ujkani, ishte i saktë, 1:0.
Kurse, një ndërhyrje e palejueshme e Armend Dallkut në mbrojtje, i kushtoi me penallti Shqipërisë, të cilën në gol e shndërroi Gokhan Inler, në minutën e 68-të.
“Është një humbje që dhemb, pasi ishim duke e kontrolluar lojën. Bëmë dy gabime dhe ia dhuruam fitoren Zvicrës, më vjen keq që morëm gola nga gabimet tona. Do të mundohemi të përmirësohemi, t’i bëjmë gjërat më mirë, për ndeshjet e ardhshme dhe të luajmë më mirë”, ka thënë selektori i Shqipërisë, Gianni De Biasi.
Ekipi i italianit rrezikoi me Alban Mehën, Ervin Bulkun e Lorik Canën, që gjuajtën nga jashtë 16 metërshit, ndërsa në brendi të tij, ishin të parrezikshëm. Kjo ishte e tëra që mund të bënte ekipi shqiptar.
“Futbolli është i tillë, mund të jetë i pamëshirshëm. Pësuam gola nga gabimet tona, edhe pse deshëm t’i kënaqnim tifozët e pranishëm në stadium. Do të mundohemi t’i heqim gabimet, sepse të tria golat në këto eliminatore, i kemi pranuar nga gabimet tona”, tha mbrojtësi Cana.
You must be logged in to post a comment Login
als_Latn als_Latn als_Latn als_Latn als_Latn als_Latn als_Latn eng_Latn